ఐటి కంపెనీల పెద్దలకు నారాయణ మూర్తి విజ్ఞప్తిబెంగుళూరు: ఐటి కంపెనీల్లో కొనసాగుతున్న ఉద్యోగుల తొలగింపు తీరుతెన్నులపై ఇన్ఫోసిస్ వ్యవస్థాపక చైర్మన్ ఎన్ఆర్ నారాయణ మూర్తి ఆందోళన వ్యక్తం చేశారు. యువ ఉద్యోగులను ఉన్నపళంగా ఇంటికి పంపే బదులు, ఐటి కంపెనీల సీనియర్ ఎగ్జిక్యూటివ్లు తమ జీతాలు కొంత తగ్గించుకుంటే మంచిదన్నారు. ‘ఇటి నౌ’ టీవీ చానల్కు ఇచ్చిన ఇంటర్వ్యూలో నారాయణ మూర్తి ఈ అభిప్రాయాలు వ్యక్త చేశారు. ‘సీనియర్ మేనేజ్మెంట్ స్థాయిలో ఉన్న ఉన్నతోద్యోగులు తమ జీతాలు కొంత సవరించుకుంటే మంచిది. అలా చేయడం ద్వారా కొన్ని ఉద్యోగాలను కాపాడవచ్చని అనుకుంటున్నా’ అన్నారు.ఇన్ఫోసిస్తో సహా పలు ప్రధాన ఐటి కంపెనీలు పనితీరు బాగోలేదనే పేరుతో వేల మంది ఉద్యోగులను బయటికి పంపిస్తున్నట్టు వార్తలు వస్తున్న సమయంలో నారాయణమూర్తి ఈ వ్యాఖ్యలు చేయడం విశేషం. ఉద్యోగులను ఒక్కసారిగా తీసివేయడం వలన వారిపై ఆధారపడిన వారి కుటుంబాలూ రోడ్డున పడే ప్రమాదం ఉందని ఆందోళన వ్యక్తం చేశారు. ఈ సమస్య నుంచి బయట పడేందుకు పరిశ్రమ వర్గాలు అవసరమైన పరిష్కారాలూ కనుగొనాలని కోరారు. ఐటి రంగంలో కొత్త అవకాశాలను ముందుగానే గుర్తించి అందుకు సంబంధించిన సాంకేతిక నైపుణ్యాలపై యువ ఉద్యోగులకు శిక్షణ ఇవ్వాలని సూచించారు. ఇలా శిక్షణ ఇచ్చిన ఏడాది తర్వాత కూడా వారి వల్ల  కంపెనీకి ఉపయోగం లేకపోతే వేరే ఉద్యోగం చూసుకోమని చెప్పాలన్నారు.
aiti companyla peddalaku narayana muurti vignaptibenguluru: aiti companyllo konasaagutunna udyogula tolagimpu teerutennulapai infosis vyavasthaapaka chairman anr narayana muurti aandolana vyaktam chesaru. yuva udyogulanu unnapalamgaa intiki pampe badulu, aiti companyla seanier egjicutivlu tama jeetaalu kontha tagginchukunte manchidannaaru. ‘ity nau’ tv chaanalku ichina interviewlo narayana muurti ee abhipraayaalu vyakta chesaru. ‘seanier management sthaayilo unna unnatodyogulu tama jeetaalu kontha savarinchukunte manchidi. alaa cheyadam dwara konni udyogaalanu kaapaadavacchani anukuntunna’ annaru.infosisto sahaa palu pradhaana aiti companylu paniteeru bagoledane paerutho vela mandi udyogulanu bayatiki pampistunnattu vaartalu vastunna samayamlo narayanamurthy ee vyaakhyalu cheyadam visesham. udyogulanu okkasariga teesiveyadam valana vaaripai aadhaarapadina vaari kutumbaaluu rodduna pade pramaadam undani aandolana vyaktam chesaru. ee samasya nunchi bayata padenduku parisrama vargaalu avasaramaina parishkaaraaluu kanugonaalani koraru. aiti rangamlo kotta avakaasaalanu mundugaane gurtinchi anduku sambandhinchina saanketika naipunhyaalapai yuva udyogulaku sikshana ivvaalani suuchimchaaru. ilaa sikshana ichina edaadi tarvaata kuudaa vaari valla  kampeneeki upayogam lekapothe vere udyogam chusukomani cheppaalannaaru.